A BIZOTTSÁG 1055/2004/EK RENDELETE
(2004. május 28.)
bizonyos feldolgozott és tartósított citrusfélék (főként mandarin stb.) 2004. április 11. és 2005. április 10. közötti behozatali engedélyeinek kibocsátásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a behozatalra vonatkozó közös szabályokról szóló, 1994. december 22-i 3285/94/EK tanácsi rendeletre és hatályon kívül helyezve az 518/94/EK rendeletet (1),
tekintettel a meghatározott harmadik országokból való behozatal közös szabályairól szóló, 1994. március 7-i 519/94/EK rendeletre és hatályon kívül helyezve az 1765/82/EGK, az 1766/82/EGK és a 3420/83/EGK (2) rendeletet,
tekintettel a bizonyos feldolgozott és tartósított citrusfélékre (főként mandarinra stb.) végleges védőintézkedéseket kivető, 2004. április 7-i 658/2004/EK bizottsági rendeletre (3) és különösen annak 8. cikke (1) bekezdésére,
mivel:
(1)
A bevett és új importőrök által benyújtott, behozatali engedély iránti kérelmek szerint behozni szándékozott árumennyiség a 658/2004/EK rendelet 5. cikke alapján meghaladja a Kínai Népköztársaságból importálható termékmennyiséget.
(2)
Szükségessé vált, hogy a különböző kategóriákba tartozó importőrök számára egyenként meghatározzuk, hogy a behozatali engedely iránti kérelmek alapján behozni szándékozott árumennyiség hány százalékat importálhatják,
ELFOGADTA EZT A RENDELETET:
1. cikk
A 658/2004/EK rendelet 5. cikkének (1) bekezdése alapján benyújtott, behozatali engedély iránti kérelmek alapján kiállított importengedélyek a behozni kívánt mennyiség százalékos arányában kerülnek kiállításra a csatolt melléklet szerint.
2. cikk
Ez a rendelet 2004. június 2-án lép hatályba.
Ez a rendelet 2005. április 10-ig marad hatályban.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. május 28-án.